b'\n_START_ARTICLE_\nEleccions al Parlament Europeu de 2009 (Espanya)\n_START_SECTION_\nSistema d\'elecci\xc3\xb3 dels diputats\n_START_PARAGRAPH_\nA les eleccions europees a Espanya, d\'acord amb lo disposat a la Llei Org\xc3\xa0nica 5/1985, de 19 de juny, del R\xc3\xa8gim Electoral General (article 214), existeix una \xc3\xbanica circumscripci\xc3\xb3 electoral sense llindar electoral (percentatge m\xc3\xadnim de vots per a ser adjudicatari d\'escons, cosa que no passa a altres tipus de convocat\xc3\xb2ries, com ara les generals, on les candidatures han d\'arribar al 3% dels vots per tal de competir pels escons). Tamb\xc3\xa9, a difer\xc3\xa8ncia de la resta de processos electorals, els partits pol\xc3\xadtics que desitgin presentar la seva candidatura a les eleccions hauran d\'estar recolzats amb 15.000 firmes d\'electors o amb 50 de c\xc3\xa0rrecs electes (article 220)._NEWLINE_El nombre d\'eurodiputats escollits a Espanya baixa de 54 a 50, degut al nou repartiment dels escons existent al Tractat de Ni\xc3\xa7a.\n_START_SECTION_\nPartit Socialista Obrer Espanyol\n_START_PARAGRAPH_\nLa candidatura del Partit Socialista Obrer Espanyol i el Partit dels Socialistes de Catalunya est\xc3\xa0 encap\xc3\xa7alada per Juan Fernando L\xc3\xb3pez Aguilar, ex-ministre espanyol de Just\xc3\xadcia. A la llista tamb\xc3\xa9 hi concorren pol\xc3\xadtics com ara Ram\xc3\xb3n J\xc3\xa1uregui, Magdalena \xc3\x81lvarez o Maria Badia. La candidatura, a difer\xc3\xa8ncia del 2004, no compt\xc3\xa0 amb la participaci\xc3\xb3 de Los Verdes, ja que aquest partit pol\xc3\xadtic es presentava aquest cop amb la coalici\xc3\xb3 d\'Europa dels Pobles.\n_START_SECTION_\nPartit Popular\n_START_PARAGRAPH_\nLa candidatura del Partido Popular t\xc3\xa9 a l\'antic ministre Jaime Mayor Oreja repetint com a cap de llista (ja ho va ser a les eleccions al Parlament Europeu de 2004). Segons totes les enquestes publicades abans de les eleccions, la candidatura del PP \xc3\xa9s la que comptava amb una intenci\xc3\xb3 de vot superior, cosa que segons els dirigents conservadors faria necess\xc3\xa0ria la convocat\xc3\xb2ria d\'eleccions anticipades a Espanya, ja que considaven aquestes eleccions com a un plebiscit sobre Zapatero.\n_START_SECTION_\nCoalici\xc3\xb3 per Europa\n_START_PARAGRAPH_\nCoalici\xc3\xb3 per Europa \xc3\xa9s una coalici\xc3\xb3 dels partits nacionalistes de centre i centredreta, de la qual formen part Converg\xc3\xa8ncia i Uni\xc3\xb3, el Partit Nacionalista Basc, Coalici\xc3\xb3 Can\xc3\xa0ria, el Partit Andalusista, el Bloc Nacionalista Valenci\xc3\xa0, Uni\xc3\xb3 Mallorquina i Uni\xc3\xb3 Menorquina. La candidatura estava encap\xc3\xa7alada per Ramon Tremosa (CDC).\n_START_SECTION_\nLa Izquierda\n_START_PARAGRAPH_\nLa Izquierda \xc3\xa9s el nom donat a la coalici\xc3\xb3 electoral formada per Izquierda Unida, Iniciativa per Catalunya Verds i Izquierda Republicana de cara a les Eleccions al Parlament Europeu de juny de 2009. La candidatura est\xc3\xa0 encap\xc3\xa7alada per l\'eurodiputat Willy Meyer (IU) i t\xc3\xa9 com a n\xc3\xbamero dos a l\'eurodiputat Ra\xc3\xbcl Romeva (ICV). Mentre que IU forma part del Partit de l\'Esquerra Europea i el seu diputat forma part del grup parlamentari GUE-NGL, ICV forma part del Partit Verd Europeu i el seu diputat \xc3\xa9s membre del grup parlamentari els Verds-ALE, i els electes formaren part de sengles grups.\n_START_SECTION_\nUni\xc3\xb3n, Progreso y Democracia\n_START_PARAGRAPH_\nUni\xc3\xb3n, Progreso y Democracia.\n_START_SECTION_\nLibertas - Ciudadanos de Espa\xc3\xb1a\n_START_PARAGRAPH_\nLibertas-Ciudadanos de Espa\xc3\xb1a \xc3\xa9s una coalici\xc3\xb3 formada per Ciutadans-Partido de la Ciudadan\xc3\xada, Uni\xc3\xb3n del Pueblo Salmantino i Partido Socialdem\xc3\xb3crata i que participa en les eleccions al Parlament Europeu amb Libertas, un partit pol\xc3\xadtic europeu qualificat d\'euroesc\xc3\xa8ptic, conservador i, fins i tot, d\'extrema dreta. Aquesta decisi\xc3\xb3 del president de Ciutadans ha provocat la sortida del partit i del Parlament de Catalunya d\'Antonio Robles, ja que considera que aquest fet va en contra dels principis ideol\xc3\xb2gics fondamentals de C\'s, el diputat Jos\xc3\xa9 Domingo tamb\xc3\xa9 ha abandonat la formaci\xc3\xb3 per\xc3\xb2 mantenint el seu esc\xc3\xb3, provocant que 2 dels 3 candidats de C\'s escollits pels ciutadans hagin abandonat el partit i hagin deixat sol al Parlament al diputat i president del partit Albert Rivera. D\'altra banda hi ha hagut baixes de militants per aquest motiu i uns altres 300 militants han exigit a l\'Albert Rivera la seva dimissi\xc3\xb3 dient que "[Libertas] \xc3\xa9s una coalici\xc3\xb3 populista, antieuropea, de car\xc3\xa0cter nacionalista i companya de candidatures reaccion\xc3\xa0ries i integristes".\n_START_SECTION_\nIniciativa Internacionalista - La Solidaritat entre els Pobles\n_START_PARAGRAPH_\nIniciativa Internacionalista - La Solidaritat entre els Pobles.\n_START_SECTION_\nSituaci\xc3\xb3 pol\xc3\xadtica pr\xc3\xa8via\n_START_PARAGRAPH_\nDes de la vict\xc3\xb2ria del PSOE a les eleccions generals de 2004, que van acabar amb dues legislatures de govern del Partido Popular d\'Aznar i va permetre l\'inici d\'un nou cicle pol\xc3\xadtic estatal on Zapatero \xc3\xa9s el president del govern, els socialistes sempre s\'han situat per devant del Partido Popular a totes les enquestes i han guanyat totes les eleccions celebrades a l\'estat espanyol tret de les municipals de 2007, on al c\xc3\xb2mput estatal les candidatures del Partido Popular van treure uns 160.000 vots m\xc3\xa9s que les candidatures socialistes. Tot i aix\xc3\xb2, aquesta derrota socialista no supos\xc3\xa0 el final del c\xc3\xadcle de Zapatero, ja que a les eleccions generals de l\'any seg\xc3\xbcent el Partit Socialista revalid\xc3\xa0 la vict\xc3\xb2ria del 2004, tot obtenint 5 diputats m\xc3\xa9s i sent Zapatero reelegit com a president del govern espanyol. \xc3\x89s a partir d\'aquest punt on els socialistes han comen\xc3\xa7at a veure un cert desgast, reflectit en la p\xc3\xa8rdua de la Xunta de Gal\xc3\xadcia i en uns bons resultats a Euskadi que han perm\xc3\xa8s que Patxi L\xc3\xb3pez sigui Lehendakari necessitant el suport del PP i obtenint tamb\xc3\xa9 el suport d\'Uni\xc3\xb3n, Progreso y Democracia (els dos partits que han estat m\xc3\xa9s cr\xc3\xadtics amb el PSOE i el govern de Zapatero a nivell nacional)._NEWLINE_El Partit Socialista va perdent suport ciutad\xc3\xa0 i poder a determinats territoris, sumada a la soledat parlament\xc3\xa0ria del PSOE al Congr\xc3\xa9s dels Diputats i a les conseq\xc3\xbc\xc3\xa8ncies de la crisi econ\xc3\xb2mica a l\'economia espanyola (on l\'atur ha pujat, l\'economia ha entrat en recessi\xc3\xb3 i el d\xc3\xa8ficit p\xc3\xbablic s\'ha disparat) ha provocat un canvi de tend\xc3\xa8ncia i a totes les enquestes sobre les eleccions al Parlament Europeu la candidatura de Jaime Mayor Oreja (ex-ministre d\'Aznar) apareix per sobre de Juan Fernando L\xc3\xb3pez Aguilar (ex-ministre de Zapatero).'